Општина Аеродром

**Општина Аеродром** — општина во рамки на Град Скопје. Таа била создадена со одделување од Општина Кисела Вода, според новата територијална организација предвидена со законот од 2004 година. 

## Име на општината
Името на Општината е добиено по населбата Аеродром (населба која пак го носи името според старата местоположба на скопскиот аеродром). Но иако името на општината е Аеродром, населбата Аеродром никогаш не била седиште на општината, туку првичното седиште било во населбата Мичурин, а потоа во населбата Јане Сандански.

## Историја
Пред да биде создадена Општина Аеродром, нејзината територија припаѓала на Општина Кисела Вода. Според Законот за територијална поделба од 2004 година, била создадена Општина Аеродром, како составна општина на Град Скопје. На 12 април 2005 година, за првпат била одржана седница на Советот на општината.

Во март 2015 година, општински власти го промениле своето седиште и се преселиле од населбата Мичурин и се сместиле во населбата Јане Сандански, под кирија во зградата на „Скопски пазар“.

## Географија
мини|245п|лево|Карта на општина Аеродром со катастарските општини (на сликата КО Горно Лисиче и КО Горно Лисиче-вонград, и КО Долно Лисиче и КО Долно Лисиче-вонград се споени. Исто така на сликата вели дека населеното место Горно Лисиче се наоѓа во КО Горно Лисиче, што не е точно бидејќи поголемиот дел на Горно Лисиче е во КО Кисела Вода 2).
мини|лево|220п|Средорекот поделен меѓу Општина Аеродром (КО Горно Лисиче вонград; горе лево) и Општина Гази Баба (КО Трубарево; доле десно).
Граници на општината се следните: од мостот на железничката пруга на реката Вардар, кој е тромеѓа на Општина Аеродром, Центар и Гази Баба и се движи долж Транспортен центар „Скопје”, железничката пруга во правец кон Велес (пругата Скопје-Велес е граница со Општина Кисела Вода), продолжува по надворешната граница на катастарска општина Долно Лисиче до реката Вардар и свртува спротивно до мостот на железничката пруга на реката Вардар. Границата помеѓу општините Аеродром и Гази Баба не е целосно поставена на реката Вардар, односно границата го следи поранешниот водотек на Вардар. Тоа значи дека овие две општини имаат своја територија од двете страни на реката. Прекуречните територии се после завршувањето на кејот на Вардар, односно после мостот што го поврзува Трубарево и Дивтар Маало/Маџари со Горно Лисиче, и завршуваат во атарот на Долно Лисиче. Вакви прекуречни територии ги има девет, од кои седум територии (кои се на левата страна на Вардар) се на Општина Аеродром, а две територии (кои се на десната страна на Вардар) се на Општина Гази Баба. Овие две општини, во истиот речен појас, делат еден речен остров. Територијата на општината е 20 км2, од кои урбан дел е 10,4 км2 или 60%, а рурално земјиште 9,6 км2 или 40%.

Иако Општина Аеродром е составен дел од административната единица Град Скопје, не сите населени места во општината припаѓаат во Скопје како населено место. Исклучок е Долно Лисиче поради својот рурален статус.

Општина Аеродром се состои од четири катастарски општини: 

* КО Кисела Вода 2 - во неа припаѓаат населбите Аеродром, Горно Лисиче, Јане Сандански, Лисиче, Мичурин, Ново Лисиче, Острово, Реонски Центар. Оваа катастарска општина опфаќа територија и во Општина Кисела Вода.
* КО Горно Лисиче - во неа припаѓаат неколку куќи источно од пругата која води кон Трубарево, како и црквата „Св. Апостоли Петар и Павле“. Оваа катастарска општина опфаќа територија и во Општина Кисела Вода.
* КО Горно Лисиче-вонград - источно од Горно Лисиче. Тоа е атарот на Горно Лисиче. Оваа катастарска општина опфаќа територија и во Општина Кисела Вода.
* КО Долно Лисиче - во неа припаѓа самото населено место Долно Лисиче.
* КО Долно Лисиче-вонград - тоа е атарот на Долно Лисиче.

center|400п|мини|Населбите во Општина Аеродром.

## Стопанство

Број на фирми: 
*6.788 регистрирани деловни субјекти со пријавени работници (податокот е од Агенција за вработување).

## Демографија

Вкупен број на население: 77.735 жители.

Пол: 
* женски: 40.582
* машки: 37,153

Народност:

*Македонци: 66.245 - 85.22%
*Срби: 2.155 - 2.77%
*Албанци: 851 - 1.09%
*Власи: 652 - 0.84%
*Турци: 464 - 0.60%
*Роми: 459 - 0.59%
*Бошњаци: 403 - 0.52%
*Други: 1.157 - 1.49
*Не се изјасниле: 5.349 - 6.88%
 
Образование (за лица над 15 години): 
 
*без основно: 488
*недовршено основно: 2264
*основно: 9254
*средно: 35078 
*вишо: 2535
*високо: 10603
*магистри: 417
*доктори: 274
*возрасни кои учат ОУ: 20
 
(невработени 13.000; 10% ВСС); домаќинства 21.495; станови (живеалишта) 23.754

Според податоците заклучно со 2011 година, вкупниот број на ученици во Општина Аеродром во 2011 се зголемил за 9,9&nbsp;% во однос на вкупниот број на ученици во 2007. Аеродром е прва општина по зголемувањето на вкупниот број на ученици.

Според пописот од 2021 г. општината брои 81.338 жители, и со тоа е една од поголемите општини по населеност во земјата.

## Општествени установи
* ОУ „Лазо Ангеловски“
* ОУ „Ѓорѓи Пулевски“
* ОУ „Љубен Лапе“
* ОУ „Блаже Конески“
* ОУ „Димитар Македонски“
* ОУ „Гоце Делчев“
* ОУ „Александар Македонски“

## Самоуправа и политика

Во 2017 година, општината имала вкупно 976 вработени, од кои 109 биле вработени во општинската администрација, а останатите во општинските јавни претпријатија.

Тековен градоначалник на Општина Аеродром е Дејан Митески од редовите на ВМРО-ДПМНЕ. Тој бил избран на локалните избори од 2025 година за мандат од четири години.

Согласно одлука на Владата на Македонија од 27 септември 2024 година, Советот на општината брои 27 члена. Според локалните избори од 2025 година, членовите на советот според политичката припадност за мандатот 2025-2029, биле:

thumb|300px|center|

### Досегашни градоначалници
Досегашни градоначалници на Општина Аеродром биле:
* Кирил Тодоровски (2005-2009)
* Југослав Зибероски (заменик градоначалник) (2008)
* Ивица Коневски (2009-2017)
* Златко Марин (СДСМ) (2017-2021) - тој бил избран на локалните избори од 2017 година за мандат од четири години.
* Тимчо Муцунски (ВМРО-ДПМНЕ) (2021-2024) - тој бил избран на локалните избори од 221 година за мандат од четири години. Но поради стапувањето на функцијата министер за надворешни работи во јуни 2024 година, тој се повлекол како градоначалник.
* Дејан Митески (ВМРО-ДПМНЕ) (заменик градоначалник) (2024-)

### Месни и урбани заедници
мини|десно|200п|Графички дел од деталниот урбанистички план за Урбана Зона А од населбата Ново Лисиче во општина Аеродром. Со различните бои се претставени различните зони, и во табелата од десната страна се наведени сите елементи од планот.
Општина Аеродром се состои од десет урбани и една месна заедница:

* УЗ Бисер - северниот дел на населбата Аеродром.
* УЗ Стар Аеродром - јужниот дел на населба Аеродром.
* УЗ Горно Лисиче - Запад
* УЗ Горно Лисиче - Југ
* УЗ Горно Лисиче - Север
* УЗ Јане Сандански 
* УЗ Мичурин
* УЗ Населба Лисиче
* УЗ Ново Лисиче
* УЗ Острово
* МЗ Долно Лисиче

## Културни и природни знаменитости
[200px|right|thumb|Познатата „Детска улица“ во [Ново Лисиче.]]
мини|Црквата Св. Илија во Аеродром
мини|Црквата Св. Илија во Аеродром

## Редовни настани
* Илинденски марш Горно Лисиче-Крушево - коњанички марш по повод празникот Илинден. Започнува на крајот на јули. 
* Велигденски денови - културно-уметничка и верска манифестацијата по повод празникот Велигден. Одржувана е во црквата „Св. Апостоли Петар и Павле“ во Горно Лисиче.

## Личности

## Култура и спорт
* Кошаркарски клуб МЗТ Аеродром

## Иселеништво

## Галерија

Податотека:Општина Аеродром.jpg|мини|Панорама на Општината Аеродром
Податотека:Pogled na Aerodorm.jpg|Погелд на висококатниците во населба Аеродром
Податотека:Мајчин Дом.jpg|мини|Ортопедската клиника „Мајчин дом“
Податотека:ОУ ЃП.jpg|мини|ОУ „Ѓорѓија Пулевски“, населба Јане Сандански
Податотека:ОУ БК.jpg|мини|ОУ „Блаже Конески“, населба Мичурин
Податотека:Skopje FF (36).JPG|Паркот „Јане Сандански“, населба Јане Сандански
Податотека:Spomenikot na Jane Sandanski vo Aerodrom.jpg|Споменикот на Јане Сандански
Податотека:Св. Никола - Јане Сандански (4).JPG|мини|Црквата „Св. Никола“
Податотека:Св. Никола - Јане Сандански (6).JPG|мини|Црквата „Св. Никола“
Податотека:Тројца јерарси-Скопје.jpg|мини|Црквата „Тројца јерарси“
Податотека:Park na Ezerata 04.JPG|Паркот на езерата
Податотека:Спортски центар „Јане Сандански“.jpg|Спортскиот центар „Јане Сандански“
Податотека:Аеродром-бул ЈС.jpg|мини|Булеварот „Јане Сандански“ 
Податотека:Аеродром8.jpg|мини|Мотив од населбата Јане Сандански
Податотека:Аеродром9.jpg|мини|Мотив од населбата Јане Сандански
Податотека:Biser_Aerodrom.jpg|Трговскиот центар „Бисер“, населба Аеродром, 2006 година
Податотека:Аеродром-Бисер.jpg|мини|Трговскиот центар „Бисер“, 2024 година
Податотека:Аеродром-Капитол.jpg|мини|Трговскиот центар „Капитол“, населба Јане Сандански
Податотека:Аеродром-Капитол2.jpg|мини|Трговскиот центар „Капитол“
Tower in Skopje.jpg|Висококатница во Аеродром
Податотека:Воените кули-Аеродром.jpg|мини|Воените кули во населбата Аеродром
Податотека:Аеродром1.jpg|мини|Мотив од населбата Аеродром
Податотека:Аеродром2.jpg|мини|Мотив од населбата Аеродром
Податотека:Аеродром3.jpg|мини|Мотив од населбата Аеродром
Податотека:Аеродром4.jpg|мини|Мотив од населбата Аеродром
Податотека:Аеродром5.jpg|мини|Булеварот „Васко Карангелески“ 


## Белешки


## Наводи

## Надворешни врски

* Портал на Општина Аеродром 
* Општина Аеродром во „АБВ - деловен именик“